Bentō

right|thumb|200x200px|Isang tipikal na bento na ibinili mula sa groseri
Ang  ay isang pang-isahang baon na nagmula sa Hapon. Sa labas ng Hapon, karaniwan ito sa mga lutuing Tsino (kasama ang Taiwanes) at Koreano, pati na rin sa mga lutuing Timog-silangang Asyano kung saan pangunahing pagkain ang kanin. Maaaring maglaman ang tradisyonal na *bento* ng kanin o pansit na may isda o karne, madalas na may kasama ring gulay na inatsara at niluto sa isang lalagyan. Iba't iba ang mga lalagyan nito mula mga gamit-tapong pangmaramihang-gawa hanggang binarnisan na gawa sa kamay. Madaling makakuha ng *bento* sa maraming lugar sa Hapon, kabilang dito ang mga , tindahan ng , estasyon ng tren, at almasen. Gayunpaman, kadalasang ginugugol ng oras at lakas ang mga Hapones na maybahay sa paghahanda nga mga baunan para sa kani-kanilang asawa, anak, o kani-kanilang sarili. Ang mga *bento* ay maaaring isagawa nang detalyado sa istilo na tinatawag na "*kyaraben*" ("*bento* ng karakter"), na karaniwang pinapalamutian para magmukhang sikat na karakter mula sa anime, manga, o larong bidyo. Isa pang sikat na istilo ng *bento* ang "*oekakiben*" or "*bento* ng larawan". Pinapalamutian ito upang magmukhang tao, hayop, gusali, at bantayog o bagay tulad ng bulaklak o halaman. Kadalasang idinadaraos ang mga paligsahan kung saan nakikipagkumpitensiya ang mga tagapag-ayos ng *bento* para sa pinakakaakit-akit na pagsasaayos.

MMay mga maihahambing na anyo ng baunan sa mga bansa sa Silangang Asya kasama ang kalupaang Tsina at Taiwan (*biàndāng* sa Mandarin at "piān-tong" sa Hokkien Taiwanes) at Korea (*dosirak*), at sa mga bansa sa Timog-silangang Asya tulad ng Pilipinas (baon) at Thailand (pin-tou). Hinango rin ng kulturang Hawayano ang mga isinalokal na bersyon ng *bento* na nagtatampok ng mga lokal na panlasa pagkatapos ng higit sa isang dantaon ng impluwensyang Hapones.

## Etimolohiya
Sa Hapon, isinusulat ang "*bento*" bilang . Nagmumula ang salita sa balbal ng Timugang Song  ( ()), na nangangahulugang "maginhawa" o "kaginhawaan". Nang inangkat sa Hapon, isinulat ito gamit ang ateji  at .

Sa Hapon, ginagamit na ang salitang "*bento*" mula ika-13 dantaon at ang lalagyan mismo, na tinatawag din na "*bento*", ay nakilala na mula ika-16 na dantaon.

Sa makabagong panahon, karaniwang ginagamit ang bento sa mga Kanluraning bansa at Silangang Asya. Sa kalupaang Tsina, Hong Kong at Taiwan, isinusulat ang "*bento*" bilang  ().
## Galeriya

Talaksan:Kyaraben panda.jpg|Isang *oekakiben* na naglalaman ng rice balls na pinalamutian para magmukhang panda
Talaksan:Jūbako.jpg|Mga nakasasalansang kahon para sa *bento* na tinatawag na *jūbako*
Talaksan:Bento at Hanabishi, Koyasan.jpg|Inihain na *bento* sa isang restawran sa Hapon
Talaksan:Home made Bento.jpg|Dalawang tipikal na *bento* na ginawa sa bahay (isang nakabukas, isang nakabalot); pansinin ang telang *furoshiki*
Talaksan:Chicken Teriyaki Bento Ichiban Sushi.jpg|Isang *bento* na naglalaman ng *sashimi* na salmon, *teriyaki* na manok at *gyoza*, na inihain sa isang restawrang Hapones sa Jakarta.
Talaksan:Tōge no Kamameshi 02.jpg|*Tōge no Kamameshi bento*
Talaksan:Orizume bentō SETSUGEKKA served by Ningyocho Imahan Co,. Ltd. 01.jpg|*Orizume Bentō* (1)
Talaksan:Orizume bentō SETSUGEKKA served by Ningyocho Imahan Co,. Ltd. 02.jpg|*Orizume Bentō* (2) 

## Mga sanggunian